open-index/open-wikipedia-markdown huggingface dataset:
Amphinomos et Anapias

[thumb|Denarius triumviri [Marcus Herennius|Marci Herenni ː ex una parte caput Pietatis diadematum, ex altera Amphinomus patrem ferens. Circa 108 a.C.n.]]
**Amphinomos et Anapias** (Latine etiam **Amphinomus et Anapis**) in mythologia Graeca fuerunt fratres Catinenses, qui lavam lapidesque igneos ex improviso  monte Aetna vicino evomente, non prius de salute sua et fuga cogitarunt quam parentes humeris sustulissent ut secum ferrent. Quod factum, ut insigne pietatis eximiae exemplum, a multis auctoribus antiquis memorabatur. Fuerunt etiam qui flammas viam eis sua sponte aperuisse adfirmare non dubitarint. Et in nummis scaena expressa est non tantum Catanensibus, sed etiam in denario Romano gentis Herenniae et alio a Sexto Pompeio in Sicilia tempore belli adversus triumviros percusso (ita enim dux Romanus ad suam pietatem alludebat qui patrem Pompeium Magnum ultum ibat). Praeterea Catanae, in *Piorum Campo* ubi sepulti erant, stabant statuae duorum heroum.

Aliquam similitudinem praebet haec fabula cum Aenea et Anchisa. Ultimis annis sedecimi saeculi suadente Fulvio Ursino, qui palatium Farnesinum decore ornandum curabat Hannibal Carracci hoc argumentum Romae in parietibus *Camerini Farnese* pinxit.

## Fontes 
thumb|Nummus aeneus et antiquus Catinensium fabulam illustrans.
* Ausonius, *Ordo urbium nobilium*, XVI
* *Aetna* (poema in Appendice Vergiliana traditum, olim Vergilio attributum) ː 624-645.
* Claudianus, *Carmina minora*, XIII, 1, 48
* Martialis libro septimo *Epigrammaton* 24.5
* Pausanias, *Descriptio Graeciae*, X, 38, 4;
* Seneca, *De beneficiis*, III, 37, 2
* Silius Italicus, libro quarto decimo *Punicorum* 197.
* Caius Iulius Solinus, *de Mirabilibus mundi*, 5, 15
*  VI.2.3
* Valerius Maximus libro quinto *Factorum dictorumque memorabilium*, capite quarto, exemplum externum quartum.
[thumb|Sextus Pompeius hunc denarium capite patris ex una parte, [Neptunus (deus)|Neptuno deo inter Amphinomum et Anapiam ex altera, signavit. Nam tunc Siciliam occupabat unde Romanis famem minitabatur.]]

## Plura legere si cupis 
*Robertus Bedon, « Les pii fratres de Catane, Amphinomos et Anapias, chez Solin », in *Mélanges Lazlone Havas*, Acta Classica Universitatis Debreceniensis, XL-XLI,  Debrecen (Hungaria), 2004 ː 339–354.
* Stefania Santelia, *La miranda fabula dei pii fratres in Aetna 603–645 ; con una nota di Pierfrancesco Dellin*, Bari : Cacucci, 2012 Apud Guglum librorum
*E. M. Zarrow, "Sicily and the Coinage of Octavian and Sextus Pompey: Aeneas or the Catanean Brothers?", *The Numismatic Chronicle*, 2003ː 123-135
*Amphinomos 5 in Paulys Real-Enzyklopädie der classischen Altertumswissenschaft

## Notae 
Categoria:Catana
Categoria:Mythologia Graeca
Phalaris

thumb|Taurus aeneus Phalaridis (opus fictile saec. XVI p.C.n.)
**Phalaris** (Graece Φάλαρις) fuit tyrannus Acragantinus in Sicilia ab anno 570 a.C.n. usque ad mortem, cui Perillus Atheniensis inventor praeclarum taurum aeneum creavit, taurum Phalaridis appellatum.

## Vita 
Incertum est quando Phalaridis natus sit et variae sunt historiae de eius vita ante tyrannidem: originis Rhodiae dicitur esse, sed etiam Astypaleae traditur natus esse. Certe 570 a.C.n. rerum potitus est et per sedecim annos Acraganta tyrannus gubernavit. Tam ferox atque crudelis fuit ut verbum "Phalarismus" (Graece Φαλαρισμός), "mores tyrannicos" significans, crearetur ab equite Romano scriptoreque T. Pomponio Attico. Phalaride tyranno, inventor Perillus Atheniensis instrumentum supplicii, appellatum taurum aëneum, creavit et Phalaridi praebuit. Taurus aëneus in ventre ostiolum habebat: moriturus inibat et claudebatur et, igne sub tormento accenso, atrociter necaretur, quia metallum igne calefactum eum assabat. Eiulatus viri tormento in sonos similes mugitibus taurorum conversi sunt.  Phalaris, obstupefactus, Perillum iussit tormentim inire. Qui ante mortem liberatus est, sed, iubente tyranno, pauco post ex rupe deiectus est. Anno 554 a.C.n. seditione contra Phalaridem Acragante orta, tyrannus imperio spoliatus atque occisus est. In ipso tauro aëneo dicitur periisse.

## Phalaris in litteris 
Primus vir qui scripsit de Phalaride fuit Pindarus, poëta Graecus, in primo carmine Pythio. Lucianus Samosatensis de Phalaride scripsit in libris "Phalaris I" atque "Phalaris II". Decimus Iunius Iuvenalis in satira octava mentionem tyranni fecit et Aristoteles apologum a poeta Siculo Stesichoro de eodem memorat.

## Trivia 
Romae in "Museo di criminologia" (*museo criminologiae*) exemplum huius tauri monstruosi expositum est populo videndum.
 
## Notae 
## Bibliographia 
* "Phalaris" in 

Categoria:Agrigentum
Categoria:Incolae Graeciae
Categoria:Incolae Siciliae
Categoria:Tyranni Graeci
Categoria:Nati saeculo 7 aut 6 a.C.n.
Categoria:Mortui saeculo 6 a.C.n.
Palamagamba Kabudi

**Palamagamba Kabudi**, nomine pleno vulgari *Palamagamba John Aidan Mwaluko Kabudi* (Singida in urbe natus die 24 Februarii 1956) est iuris consultus et politicus Tanzaniae.

Alumnus est universitatis Daressalaamensis et universitatis liberae Berolinensis, ubi gradum doctoris iurum anno 1995 ascendit. Diurnarius ab anno 1978 operam dedit. Apud almam matrem Daressalaamensem docuit ab anno 1986 usque in 2017. Parlamento Tanzaniano legatus ab eodem anno, statim minister a rebus constitutionalibus factus est. Minister rerum externarum a die 4 Martii 2019 meret, praeside Ioanne Magufuli.

## Nexus externi 
* Vita apud parlamentum Tanzanianum
* Pagina brevis apud universitatem Daressalaamensem

Categoria:Politici Tanzaniae
Categoria:Iuris consulti
Categoria:Alumni Universitatis Daressalaamensis
Categoria:Alumni Universitatis Liberae Berolinensis
Categoria:Ministri rerum externarum
Iosephus Maria Mir

**Iosephus Maria Mir** vel **Mirius** (Hispanice: *José María Mir*), anno 1912 in *Bellvís* natus et die 29 Aprilis anno 2000 Barcinone mortuus, fuit clericus Catholicus Claretianus et Latinista Hispanicus, necnon *Palaestrae Latinae* scriptor et editor. Ab anno 1965 in Universitate Salesiana et ab anno 1972 in Universitate Lateranensi docuit.

Multas narrationes, ubi verba nova Latina rebus novis eligebat et notis explicabat, in *Palaestra Latina* edebat. Postea librum huiusmodi composuit, qui a multis laudabatur. Lexicon Hispanico-Latinum et Latino-Hispanicum edidit.

## Opera
* *Nova et vetera*, Barcinone, in aedibus librariis Claret, 1949.
* *Nova verba Latina*, Barcinone, in aedibus librariis Claret, 1970.
* *Diccionario ilustrado latino-español, español-latino*, bajo la dirección del R. P. José María Mir.  Barcelona, 1986.

## Bibliographia
* Diana Licoppe, *Inter eximios Latinitatis vivae fautores: Iosephus Maria Mir*, in: Melissa, 19 (1987), pp. 3-4; 21 (1987), pp. 5-6; 23 (1988), pp. 3-5.
* Caelestis Eichenseer, *Iosephus Maria Mir vita functus*, in: Vox Latina, 36 (2000), pp. 299-301.
* Cletus Pavanetto, *Iosephus Maria Mir de vita decessit desiderium sui apud amicos relinquens*, in: Latinitas, 48 (2000), p. 172.
* In Honorem Iosephi Mariae MIR Barcinonensis

## Nexus externi
* De *Novis et veteribus* (Humanitas. Vol. III. 1950-1951, pp. LXV—LXIX)
* Narrationes selectae cum vocabulis novis exempla aliqua:

:Navigii partes – Navis romanae conspectus – Vocabularium navale
:Tempus aestivum
:De argentaria
:In campo athleticae
:Canales
:Laconicum—calefactio
:Surrectio matutina
:De tabaco 
::(et pars secunda)
:Dactylographum

Categoria:Auctores Neolatini
Categoria:Clerici Hispaniae
Categoria:Editores
Categoria:Scriptores Hispaniae
Categoria:Scriptores Palaestrae Latinae
Electrolytorum perturbatio

**Electrolytorum perturbatio** in medicina est mutatio multitudinis electrolytorum in sanguine. In organismis multitudines electrolytorum diligentissime gubernantur, quia perturbationes eorum mala gravissima efficere possunt. Imprimis perturbationes natrii, Na+, et kalii (potassii), K+, et calcii, Ca++, corpori detrimentum inferre queant. Electrolytus pro homoeostasi contribuit.

## Exempla perturbationum electrolytorum 
* Nimis natrii Na+↑: *hyper*natraemia (sive hypernatriaemia)
* Parum natrii Na+↓: *hypo*natriaemia (sive hyponatriaemia)
* Nimis kalii (potassii) K+↑: *hyper*kalaemia (sive hyperkaliaemia)
* Parum kalii (potassii) K+↓: *hypo*kalaemia (sive hyperkaliaemia)

!
Categoria:Indicia morbi
Bernardus Membe

**Bernardus Membe**, nomine pleno vulgari *Bernard Kamillius Membe* (iuxta Lindi natus die 9 Novembris 1953; die 12 Maii 2023 mortuus) est legatus et politicus Tanzaniae.

Alumnus est universitatum Daressalaamensis et Hopkinsiensis ubi rebus internationalibus studuit. Ottaviae apud legationem Tanzanianam octo annos ab 1992 consiliarius meruit. Parlamento ab anno 2000 usque in 2015 legatus est. Minister deputatus rerum internarum anno 2005, minister deputatus ab energia anno insequenti, sed a die 12 Ianuarii 2007 usque in 5 Novembris 2015 minister a rebus externis meruit, praeside Jakaya Kikwete.

## Nexus externi 
[thumb|upright=1.5|Salma Kikwete (ad sinistram), [Jakaya Kikwete praeses Tanzaniae, Bernardus Membe (media imagine) Londinii de evolutione Tanzaniae die 31 Martii 2014 colloquentes]]

* Vita olim apud parlamentum Tanzanianum divulgata

Categoria:Nati 1953
Categoria:Politici Tanzaniae
Categoria:Ministri rerum externarum
Categoria:Legati Tanzaniae
Categoria:Alumni Universitatis Daressalaamensis
Categoria:Alumni Universitatis Hopkinsiensis
Categoria:Mortui 2023
Alexis Thambwe Mwamba

**Alexis Thambwe Mwamba** (Longo in oppido provinciae Maniema natus die 6 Maii 1943) est politicus rei publicae democraticae Congensis.

Alumnus est universitatum Burundiensis et Pittsburgensis. Rerum novarum cupidus, in Belgica ab anno 1991 habitabat usque in annum fere 2003, sed ultimis annis commissus a rebus internationalibus rei publicae suae. In patriam denuo reditus minister a politia a die 30 Iunii 2003 usque ad 16 Martii 2006, minister rerum externarum a 27 Octobris 2008 ad 28 Aprilis 2012, minister ab iustitia a 7 Decembris 2014 meruit, praeside Iosepho Kabila. Die 5 Martii 2019 minister rerum externarum ad interim factus est.

## Nexus externi 
* "Alexis Thambwe Mwamba rattrapé par son passé" (16 Iunii 2017) apud *DW*

Categoria:Nati 1943
Categoria:Homines vivi
Categoria:Incolae Belgicae
Categoria:Politici rei publicae democraticae Congensis
Categoria:Ministri iustitiae
Categoria:Ministri rerum externarum
Categoria:Alumni Universitatis Burundiensis
Categoria:Alumni Universitatis Pittsburgensis
Raimundus Tshibanda

**Raimundus**, vulgo *Raymond* **Tshibanda N’tunga Mulongo** (Lomela in urbe provinciae Sankuru natus die 20 Novembris 1950) est politicus rei publicae democraticae Congensis.

Alumnus est universitatis Congensis Lubumbashiensis, deinde universitatis Pittsburgensis. Ab anno 1985 Gibuti iuxta primum ministrum, sed ab 1988 iuxta commissionem de profugis Nationum Unitarum operam dedit. In patriam anno 1991 reditus, minister a coniunctionibus internationalibus a die 26 Octobris 2008, deinde minister a rebus externis a die 28 Aprilis 2012 usque ad 19 Decembris 2016 meruerit, praeside Iosepho Kabila.

## Bibliographia 
* "Congo president's envoy says logistical hurdles are delaying election for successor" in *Washington Times* (9 Iulii 2017)

## Nexus externi 
Categoria:Nati 1950
Categoria:Homines vivi
Categoria:Politici rei publicae democraticae Congensis
Categoria:Politici internationales
Categoria:Ministri rerum externarum
Categoria:Alumni Universitatis Lubumbashiensis
Categoria:Alumni Universitatis Pittsburgensis
Les Enfants du capitaine Grant

[thumb|Frontispicium editionis 1868 ab [Eduardus Riou|Eduardo Riou designatum]]
***Les Enfants du capitaine Grant*** (titulus Francogallicus; Latine "Liberi navarchi Grant"') fuit mythistoria et magnum opus scriptoris Iulii Verne, anno 1865 editum. 

## Fabula 
Dominus Eduardus Glenarvan in phaselo vaporario "Duncan" navigans squalum malleiformem in mare cepit. E ventre ejus dissecto lagoenam desumpsit, ubi nuntius vix legibilis in tres linguis erat. Nuntius sic comprehendetur: navarchus Grant Americam Meridionalem navigavit, ut ibi coloniam condiderit, sed prope oram Patagoniae naufragavit. Solo latitudo (XXXVII meridionalis) in textu legibilis erat.

Notitiis in diariis apparitis, Dominus Glenarvan a filio navarchi Roberto filiaque ejus Maria visus est. Post colloquium cum eis, navarchum in maribus meridionalibus secundum latitudinem XXXVII investigare statuit. Propter distractionem animi Iacomus Paganel, geographicus francogallicus, in phaselo Glenarvan apparuit. Praeter eum, navarchus Iohannes Mangles adiutorque ejus Austin, Domina Ellen uxor Glenarvan, consobrinus ejus centurio major McNabbs et nautae aderant.

Patagoniam de oriente ad occidentem transgrediebatur, dum phaselus eis ora occidentalia occurrere debebat. In Patagonia tamen nullum vestigium navarchi sodaliumque ejus invenerunt et montis ruina aegre effugerunt.

A Patagonia Australiam navigaverunt. Ora occidentali virem Ayrton nomine cognoverunt, qui sibi nautam priscum turmae Grant fuisse praesumpsit. Navem prope oram Australiae perisse et de sorte navarchi turmaeque ejus nihil scire dixit. Etiam a gentibus aborigineis captum esse et de eis effugisse dixit. Glenarvan phaselum ad oram orientalem missit et cum turma sua Australiam transgredi statuit. Ayrton latronum esse detectus, effugit. Ora orientali phaselum tamen non invenerunt et eum a grege Ayrton captum putaverunt. Navem aliam sumpto Novam Zelandiam navigaverunt. Prope oram naufragaverunt et a gentibus maori capti sunt, de quibus effugerunt, Novam Zelandiam transgressi sunt et ora orientali phaselum invenerunt, qui propter errorem Paganel illac missa est. Ayrton, qui phaselum subripere temptavit, a turma captus fuit.

Praeter insulam Taborem navigans, Robertus ora ignem animadvertit. Insula navarchem Grant invenerunt et Ayrton loco ejus reliquerunt.

## Nexus externi 
* Textus interretialis variis stylis accessibilis

Categoria:Franciae scripta
Categoria:Itinera ficta
Categoria:Iulius Verne
Categoria:Litterae Francogallicae
Categoria:Mythistoriae
Categoria:Scripta 1865
Decollatio Ioannis Baptistae

[thumb|**Decollatio Ioannis Baptistae** ([acupictura Russica saeculi XV)]]
**Decollatio Ioannis Baptistae** (Graece Ἀποτομὴ τῆς Κεφαλῆς Ἰωάννου τοῦ Βαπτιστοῦ) est festum Christianum, quod ab ecclesiis Orthodoxis 29 Augusti Calendario Iuliano (scilicet 11 Septembris Gregoriano), ab Ecclesia Catholica die 29 Augusti Gregoriano celebratur. 

## Historia
Decollatio Ioannis Baptistae in Evangeliis synopticis descripta est. Lucas dicit: ''et ait Herodes 'Iohannem ego decollavi'''; narrationes Matthaei et Marci longiores sunt.

## Notae
## Nexus externi 
Categoria:Ecclesia Catholica
Categoria:Ecclesia Orthodoxa Graeciae
Categoria:Ecclesia Orthodoxa Russica
Categoria:Ecclesiae Orthodoxae
Categoria:Feriae Christianae
Candidus Wennergren

**Candidus** vulgo *Bertilo* **Wennergren** (natus die 4 Octobris 1956) tympanista, esperantista et philologus Suecus est. In Germania autem hodie habitat Schossin in vico Megapolis-Pomeraniae Citerioris.
## Vita Esperantica
Wennergren anno 1980 idioma Zamenhofianum edidicit et anno 2001 eum membrum Academiae Esperanticae crearunt. Diu sectionem de glossariis ibi duxit antequam in academia citata de rebus grammaticis responsalis fieret (quod munus duravit usque annum 2015..

Auctor autem est frugiferae grammaticae monolinguis praetitulatae *Plena Manlibro de Esperanta Gramatiko* (compendiarie: *PMEG*) necnon operis *Landoj kaj lingvoj de la mondo*. Libros definitivos Esperantici discendi varios quoque exaravit lingua Suecica.

## Vita musica
Candidus Wennergren in gregibus Esperanticis musicam rockianam colebat, qui symphoniaci nuncupabantur *Amplifiki* et *Persone*. Anno 2002 in matrimonium duxit Esperantici fautricem Birke Dockhorn, cum qua saepe cantilenas Esperanticas edidit ad laetificandos esperantistas in Suecia hilariter convenientes. 

## Honores
Die 19 Decembris 2006 curatores periodici *Undae Esperantici* eum sollemniter esperantistam anni honorarium declaraverunt, praesertim ob grammaticam PMEG utilissimam quam confecerat. Anno 2014 Universalis Societas Esperantica eum commissarium egregium (elstara aganto) proclamavit. 

## Notae 
## Nexus externi
*Pagina domestica
* Lingva Kritiko - pagina Candidi Wennergren de esperantologicis rebus
Elizabetha Barrett Browning

thumb|Elizabetha Barrett Bronning
**Elizabetha Barrett Browning** (nata die 6 Martii 1806, mortua die 29 Iunii 1861) est poeta aetate Victriano more Romanticismo et uxor Roberti Browning est. Et mortua anno 1961 e phthisi.

Aevo adulescentiae res classicae docta est et ad servitudinem et laberem limpuberum agrogandum conata est.

## Operae 
**The Battle of Marathon* (Marathonia pugna) anno 1920
* *Sonntes from the Portuguese* (Soneti e Portugalia) ca. 1845-1846 publicati anno 1850
**Aurora Leigh*; Poesis epica in *blank verse* anno 1856

## Nexus externi 
*De Elizabetha B. Browning

Categoria:Mulieres
Categoria:Poetae Angliae
Categoria:Scriptores Angliae
Categoria:Nati 1806
Categoria:Mortui 1861
Jump Force

***Jump Force*** (Iaponice ジャンプフォース, *Janpu Fōsu*) est ludus electronicus personarum pro *Xbox One* et *PlayStation 4* et *Microsoft Windows* computatroque personali. Ut indicat titulus, seriei *Weekly Shōnen Jump*, nomine quintum opus est, annoque 2019 a Squaresoft divulgatus est.

## Personae ludendae 
;*Black Clover*
*Asta

;*Bleach*
*Ichigo Kurosaki
*Rukia Kuchiki
*Renji Abarai
*Sōsuke Aizen

;*Boruto: Naruto Next Generations
*Boruto Uzumaki

;*City Hunter*
*Ryo Saeba

;*Dragon Ball*
*Son Goku
*Vegeta
*Trunks
*Piccolo
*Frieza
*Cell

;*Dragon Quest: The Adventure of Dai*
*Dai

;*Fist of the North Star*
*Kenshiro

;*Hunter × Hunter*
*Gon Freecss
*Killua Zoldyck
*Kurapika
*Hisoka Morow

;*JoJo's Bizarre Adventure*
*Jotaro Kujo
*Dio Brando

;*My Hero Academia*
*Izuku Midoriya

;*Naruto*
*Naruto Uzumaki
*Sasuke Uchiha
*Kakashi Hatake
*Gaara
*Kaguya Ōtsutsuki

;*One Piece* 
*Monkey D. Luffy
*Roronoa Zoro
*Sanji
*Sabo
*Boa Hancock
*Blackbeard

;*Rurouni Kenshin*
*Himura Kenshin
*Shishio Makoto

;*Saint Seiya*
*Pegasus Seiya
*Dragon Shiryū

;*Yu-Gi-Oh!*
*Yugi Muto/Yami Yugi

;*Yu Yu Hakusho*
*Yusuke Urameshi
*Younger Toguro

;*Death Note*
*Light Yagami
*Ryuk

;*Personae: Jump Force''
*
*
*
*

## Notae 
## Nexus externus 
* Situs Officialis 

Categoria:Ludi televisifici
Categoria:Mangae
Sidonius (discretiva)

**Sidonius** potest esse:
* Sidonius Apollinaris, poëta Galloromanus saeculi quinti
* Sidonius Pais (1872–1918), miles Lusitanus
Petrus Pincemaille

**Petrus Pincemaille** (natus Lutetiae die 8 Decembris 1956; mortuus Surisnae die 12 Ianuarii 2018) fuit organista, musicae magister, et compositor Francicus, qui compositione extemporanea innotuit.

## Vita 
Alumnus fuit lycei Racine Lutetiae. In Conservatorio Parisiensi ab Rolando Facinell (organum), Marcello Bitsch (fuga) et Henrico Challan (harmonia) inter alios eruditus est.

Quinque organi praemia accepit (anno 1978 Lugduni, anno 1987 Bellovacis, anno 1989 Argentorate et Monbrisonii, anno 1990 Carnotis). Anno 1987 Basilica cathedralis Sancti Dionysii organista factus est, quod officium usque ad mortem tenuit. Anno 2003 in Conservatorio Lugdunensi professor scripturae musicae factus, ab 2005 usque ad decessum apud Conservatorium Parisiense professor contrapunctus meruit.

Die 12 Ianuarii 2018 Petrus Pincemaille cancro pulmonis mortuus est.

## Opera 
* Interpretatio :
** Caesar Franck organum integrale - Anno 2005 - SOCD 231-232
** Mauritius Duruflé organum integrale - Anno 2000 - Motette 12541
** Olivarius Messiaen opera prima - IFO 00318/19
** Carolus Maria Widor decem symphoniae pro organo - Solstice SOCD 181-185
* Transcriptio :
** Inguarus Stravinskij, ''L'Oiseau de feu* pro organo
* Compositio extemporanea :
** 8 CDs
* Compositio :
** *Prologue et Noël varié* (Delatour, 2007)
** 3 motetus pro choro a capella (À Cœur Joie, 2013) : *Ave Maria* (ACJ 5139), *Pater Noster* (ACJ 5171), *Ave Verum'' (ACJ 5170).

## Notae 
## Nexus externi 
* Situs ipsius proprius  
* In Memoriam Pierre Pincemaille (Basilica cathedralis Sancti Dionysii) apud YouTube.
* Petrus Pincemaille : compositio extemporanea (Ede, Regnum Nederlandiae) apud YouTube.
* 
* 

Categoria:Organistae
Categoria:Musici Franciae
Categoria:Compositores Franciae
Categoria:Compositores classici saeculi 20
Categoria:Compositores classici saeculi 21
Categoria:Alumni Conservatorii Parisiensis
Categoria:Professores Conservatorii Parisiensis
Categoria:Scriptores de musica
Categoria:Professores Conservatorii Lugdunensis
The Greeks had a word for it

[thumb|upright=1.5|[David Manners, Margarita Evans, Ioanna Blondell, Ina Claire pelliculae 1932 '** actores]]
***The Greeks had a word for it*'* ("rei nomen iam dederunt Graeci") est locutio Anglica quo exprimitur impossibilitas rei alicuius Anglice nominandi eodemque tempore locupletatio vocabularii Graeci. Inventam esse dicitur a scriptrice scaenica Americana Zoa Akins. Illa anno 1930 comoediam *The Greeks Had a Word for It* docuit, protagonistis femininis tribus, olim saltatrices, speciem liberalitatis fingentes ut maritos divites sibi arrogarent. Qui ludus in pelliculam anno 1932 accommodatus est, titulo paulo mutato ** ("eis nomen iam dederunt Graeci"). Id quod monstratur tam Anglice quam Graece exprimi potest; suggeritur autem verba Anglica nefanda vel inurbana esse.

Contextu sexuali interdum oblito, eadem locutio recentius in titulos commentationum nonnumquam usurpata est:
* Ben Ames Williams, "The Greeks Had a Word for It" in *New England Journal of Medicine'' vol. 233 (1945) pp. 427-432 Situs venalis
* A. A. Diamandopoulos, P. C. Goudas, "Cloning's not a new idea: the Greeks had a word for it centuries ago" in *Nature* vol. 408 (21 December 2000) p. 905
* Jack O’Brien, "The Greeks Had a Word for It" in *Tico Times* (27 Iulii 2007)

## Nexus externi 
* "What is the “It” the Greeks had a word for? And what does that saying come from?" (25 Septembris 2014) apud *This Day in Quotes*

Categoria:Locutiones Anglicae
Categoria:Lingua Graeca antiqua
Categoria:Aphorismi
Kep Enderby

thumb|Dubbo, ubi natus est Keppel Enderby, iurista et esperantista Australianus. 
**Keppel** (vulgo *Kep*) **Enderby** (natus die 25 Iunii 1926 Dubbo in oppido Novae Cambriae Australis; mortuus Sydneii die 8 Ianuarii 2015) fuit politicus, iurisconsultus, et esperantista Australianus.

## Vita
Studiosus in alma matre ad Dubbo anno 1944 classem aeriam intravit; postea iuribus studuit Sydneii et Londinii. Inde ab anno 1950 velut iurisconsultus et magister laboravit. Anno 1962 ei venia docendi unversitaria Camberrae data est et anno 1970 senator in parlamento Australi creatus est. Annis inter 1972 et 1975 minister fuit commercii et iustitiae. Honoris causa laureatus est titulo *advocati reginae*. Ab anno 1982 usque ad operarum perfunctionem anni 1992 iudex in tribunali summo Novae Cambriae Australis erat. Pilamalleum libenter atque sollerter colebat in otiis, qui campio athleticus fuit: in institutis Australibus de pilamalleo variis functus est muneribus diversis. Ex anno 2003 praeses fuit societatis regionalis cuiusdam pugnans, ut euthanasia voluntaria permitteretur.

## Actiones in Esperanticis
Kep Enderby idioma Zamenhofianum edidicit anno 1987; motioni Australi Esperanticae praefuit annis inter 1992 et 1997. Congressus universalis Esperantici anno 1997 Adelaidopoli celebranti moderator cum aliis fuit. Annis inter 1992 et 2003 commissiarius Universalis Societatis Esperanticae/UEA fuit et associationem iuridicam Esperanticam (Esperanta Jura Asocio) annis inter 1996 et 2002 duxit. Annis inter 1998 et 2001 (ante Renati Corsetti adventum) vel praeses UEA fuit, cum identidem in praelectionibus et symbolis et tractationibus variis de iuribus humanis disserebat. Ei in animo fuit ut cooperationes UEA cum Associationi omnium gentium non nationali confortarentur atque corroborarentur. Anno 1999 curatores periodici *Undae Esperantici* eum esperantistam anni honorarium sollemniter declararunt.

Anno 2003 sodalis factum est commissionis patronorum honorariorum apud UEA.

## Nexus externi
*Ĉu zamenhofa maljusteco? 
*Praelectio Berolini habita parolado 
**Barriers to reform - the politics of opposition* / praelectio anni 1975 
 

Categoria:Esperantistae anni honorarii
Categoria:Iudices
Categoria:Iuris consulti
Categoria:Clerici Australiae
Categoria:Politici Australiae
Categoria:Praesides Universalis Societatis Esperanticae
Diogenita

[thumb|Fragmentum meteoritae diogenitae [Tatahouine (meteorita)|Tatahouine]]
**Diogenita** est grex meteoritarum achondritarum. Ad tribum HED pertinet, qui omnis ex asteroide 4 Vesta oriundum esse censetur. Diogenitae fere quadraginta usque adhuc recognoscuntur. Appellationem ad honorem Diogenis Apolloniatae datur, qui primus philosophorum originem interstellarem meteoritarum proposuit.

## Notae 
## Bibliographia 
* Andrew W. Beck, Harry Y. McSween Jr., "Diogenites as polymict breccias composed of orthopyroxenite and harzburgite" in *Meteoritics & Planetary Science* vol. 45 (2010)

Categoria:Mineralia meteoroidea
Morbus Huntingtonianus

**Morbus Huntingtonianus** sive **chorea maior** (rarius *chorea chronica progressiva hereditaria*) (ICD-10:G10) est infrequens norbus neurologicus et neurodegenerativus et hereditarius cum motibus saltatoriis iactatoriisque (chorea). 

In concursu morbi symptomata et mentis et motuum observari possunt. Ab varietate adulta iuvenilis separatur. 

Morbus in Georgii Huntington honore nominatus est.

## Etymologia 
[thumb|*Epilepsia saltatoria* sive *choreomania* [saeculum 14|saeculo quarto decimo.]]
Verbum Graecum "chorea" (*χορεία*) saltatio, ballatio (medii aevi) significat.

## Historia 
[thumb|[Georgius Huntington|Georgii Huntington tractatio de chorea anni 1872.]]
Primam descriptionem anno 1841 per Carolum Oscar Waters factam esse putantur. Deinde, anno 1872 enim, diligentius Georgius Huntington tractationem de morbo cum natura genetica divulgavit.

## Indoles morbi Huntington 
### Natura genetica 
[thumb|Proteinum [huntingtinum.]]
Causa est mutatio expansione geni *HTT* proteini huntingtini trinis nucleotidorum sequentiae C-A-G (cytosinum-adeninum-guaninum). Numerus expansionum trinucleoidorum gradus symptomatum inflectit. Expansio eius deminutio stabilitatis huntingtini perficit. Geni *HTT* locatione intra chromosoma 4 unum autosomatum causa, hereditas biologica autosomalis vocatur.

### Natura pathologica 
Praesentia proteinorum huntingtini mutatorum primo aggregationem perficit, quo fit ut corpuscula inclusionis intra neuronibus observari possunt. 

## Therapia 
Sanatio morbi Huntington adhuc ignota est, igitur tractatio ad levationem symptomatum motuum mentisque spectat, ut per Tetrabenazinum.

## Notae 
* Apoptosis
* Corpusculum inclusionis
* Morbus Alzheimerianus
* Neurodegeneratio
* Sclerosis lateralis amyotrophica

## Nexus externi 
* *International Huntington Association (IHA)*: Situs interretialis consocationis Huntingtoniensis internationalis 
* *HDbuzz*: Situs interretialis principalis (res novae scientificae lingua familiare)  et al. ling.
* ''Huntington's Disease Society of America (HDSA)*: Quid est morbus Huntington? 
* *Huntington's Disease Society of America (HDSA)*: Situs interretialis principalis 
* *L'Association Huntington France (AHF)*: Situs interretialis consociationis Huntingtoniensis Franciae 
* *Asociación Corea de Huntington Española (ACHA)*: Situs interretialis consociationis choreae Huntington Hispanica 
* *Associazione Italiana Còrea Di Huntington (A.I.C.H.)*: Situs interretialis consociationis choreae Huntington Italica 
* *Riksförbundet Huntingtons sjukdom (RHS)*: Situs interretialis consocationis imperialis morbi Huntington 
* *Deutsche Huntington-Hilfe e.V.'': Situs interretialis auxilii Huntingtoniensis Germanici 

Categoria:Morbi neurodegenerativi
Hyacinthus Przybylski

**Hyacinthus Aegidius Przybylski** (Polonice *Jacek Idzi Przybylski* Cracoviae die 1 Septembris 1756 natus et ibidem die 11 Septembris 1819 mortuus) fuit poeta et interpres Polonicus. In Academia Cracoviensi educatus, ibidem linguas Graecam et Latinam docuit. Clericus fuit. *Iliadem* et *Odysseam* Homeri, Hesiodi carmina omnia, *Batrachomyomachiam*, Quintum Smyrnaeum, Tryphiodorum, Colluthum, *Aeneidem* et *Georgica* Vergilii, Persium, Horatium, Miltonum, Voltarium Polonicis versibus tredecim syllabis vertit.

## Bibliographia 
* Seweryn Hammer, *Historia filologii klasycznej w Polsce*, PAU – Historia Nauki Polskiej w monografiach XXVI, Cracoviae 1948. (pp. 10-13)'
* Władysław Madyda, *Z dziejów filologii klasycznej w Uniwersytecie Jagiellońskim*, w: *Wydział Filologiczny Uniwersytetu Jagiellońskiego – historia katedr*, red. W. Tyszacki & A. Zaręba, Cracoviae 1964, pp. 42-44

## Nexus externi
* *Ilias*, *Tristia* et *Theogonia* Przybylski in *Vicifonte* Polonico

Categoria:Interpretes Anglo-Polonici
Categoria:Interpretes Francogallico-Polonici
Categoria:Interpretes Graeco-Polonici
Categoria:Interpretes Homerici
Categoria:Interpretes Latino-Polonici

Categoria:Poetae Poloniae
Simon Minervius

thumb|*Odysseae* versionis titulus. Ex ore Homeri, poetarum regis, Vergilius Ovidius Horatius nutriuntur

, natus *Simon Schaidenreisser* Budissae circa annum 1497 et die 20 Iunii anno 1572 Monaci mortuus, fuit humanista et interpres Theodiscus. In Leucorea et Basileae educatus, in Monacum migravit. Anno 1537 Augustae Vindelicorum *Odysseae* versionem edidit, quae est versio Homeri Theodisca prima. Oratione soluta facta est; non textu Graeco Minervius usus est, sed versione Latina Raphaelis Volaterrani. Anno 1538, Augustae Vindelicorum *Paradoxorum Stoicorum* Ciceronis versionem edidit.

## Bibliographia
* Horst Brunner (ed.): *Die deutsche Trojaliteratur des Mittelalters und der frühen Neuzeit. Materialien und Untersuchungen*. (= Wissensliteratur im Mittelalter; Bd. 3). Reichert, Aquis Mattiacis 1990,  p. 131 sqq. ISBN 3-88226-473-X
* Winfried Zehetmeier: *Simon Minervius Schaidenreisser. Leben und Schriften*. Monaci 1962

## Nexus externi
* *Odysseae* versio a Simone Minervio facta

Categoria:Auctores Theodisci
Categoria:Humanistae
Categoria:Interpretes Homerici
Categoria:Interpretes Graeco-Theodisci
Categoria:Interpretes Latino-Theodisci
Antoninus Škoda

thumb|*Odysseae* versionis titulus
**Antoninus Škoda** (Bohemice *Antonín Škoda*), die 7 Ianuarii anno 1839 in *Pochatky* natus et die 25 Maii anno 1919 ibidem mortuus, fuit philologus et interpres Bohemicus. In *Domažlice* ab anno 1872 usque ad annum 1891 gymnasii director fuit, postea itidem in Fribergae Bohemorum. *Eclogas* et *Aeneidem* Vergilii, *Fastos* Ovidii, *Iliadem* et *Odysseam* Homeri hexametris Bohemicis vertit.

## Notae 
## Nexus externi 
* Vita Škodae, *Lexikon české literatury* 
* *Iliadis* versio ab Antonino Škoda facta in *Vicifonte*
* *Odysseae* versio ab Antonino Škoda facta

Categoria:Interpretes Homerici
Categoria:Interpretes Graeco-Bohemici
Categoria:Interpretes Latino-Bohemici
Categoria:Auctores Bohemici
Diogenes Apolloniates

**Diogenes Apolloniates**, Graece Διογένης ὁ Ἀπολλωνιάτης, qui saeculo V a.C.n. floruit, Apolloniae Ponticae fortasse nativus, Athenis habitans, fuit philosophus Graecus inter Praesocraticos enumeratus. Fragmenta pauca operis eius, titulo Περὶ Φύσεως "De natura", a Simplicio aliisque citata, nobis servantur.

Ille primus meteoritas e spatio interstellari cecidisse proposuit. Ad honorem eius grex meteoritarum "Diogenita" appellatur.

## Bibliographia 
* "51. Diogenes von Apollonia" in Hermannus Diels, ed., *Die Fragmente der Vorsokratiker*. 2a ed. vol. 1 (Berolini: Weidmann, 1906) pp. 328-341 
* André Laks, ed. et interpr., *Diogène d’Apollonie. La dernière cosmologie présocratique*. Insulae: Presses Universitaires de Lille, 1983. Edition, translation and commentary.
* André Laks, ed. et interpr., *Diogène d’Apollonie: edition, traduction et commentaire des fragments et témoignages*. Augustiniopoli ad Sigam: Academia Verlag, 2008
* "Diogenes Apolloniates" in 

## Nexus externi 
* "Diogenes Apolloniates" apud *Répertoire des sources philosophiques antiques*

Categoria:Nati saeculo 6 aut 5 a.C.n.
Categoria:Mortui saeculo 5 a.C.n.
Categoria:Philosophi Graeci
Categoria:Auctores Graeci antiqui
Categoria:Scriptores provinciarum Balcanicarum antiquarum
Ioannes Serapio

thumb|Titulus editionis operum Serapionis aliorumque anno 1497 divulgatae
**Ioannes Serapio** (Arabice يحيى بن سرافيون *Yahya ibn Sarāfyūn*), qui Damasci saeculo IX exeunte floruit, fuit scriptor medicus Syriacus Christianus. Opera Graeca Alexandri Tralliani et Pauli Aeginetae necnon aliorum in compendia sua congessit. Duo opera eo attribuuntur:
* *Practica* seu *Breviarium* sive *Aphorismi magni momenti de medicina practica*, a Gerardo Cremonensi Latine ante annum 1187 versi
* *Pandectae* sive *Aggregator*
*Liber aggregatus de simplici medicina* in codicibus editionibusque "Serapioni iuniori" adscribitur: nihil commune habet cum operibus veris Serapionis.

## Bibliographia 
; Editiones operum
* 1497 : *Practica Jo. Serapionis dicta Breviarium; Liber Serapionis de simplici medicina; Liber de simplici medicina dicta Circa instans; Practica Platearii*. Venetiis: mandato Octaviani Scoti per Bonetum Locatellum Textus Textus Textus

; Aliae encyclopaediae
* George Sarton, *Introduction to the History of Science* vol. 1 (Baltimorae, 1927) pp. 186-187, 608; cf. vol. 2 pars 1 p. 229
* "Serapion" in Jacqueline de Weever, *Chaucer Name Dictionary* (Novi Eboraci: Garland Publishing, 1996) 

Categoria:Nati saeculo 9
Categoria:Mortui saeculo 9 aut 10
Categoria:Medici Syriae
Categoria:Auctores Syriaci
Gelsenkircha

thumb|Urbs vetus
 

**Gelsenkircha** (Theodisce: *Gelsenkirchen*) est urbs Germaniae in Regione Rurana circa 260 000 incolarum.

Usque ad saeculum 19 vicus parvulus erat, sed cum conversione industriali et imprimis extractione carbonis celeriter crescebat (505 homines anno 1819, 37 000 anno 1900). Hodie extractione carbonis finita conversio oeconomica difficilis est.

Praeclara est societas pedilusoria Gelsenkirchensis in Bundesliga, FC Schalke 04.

## Pinacotheca 

Fasciculus:Gelsenkirchen Schacht Oberschuir.jpg|Cuniculus extractionis carbonis Oberschuir
Fasciculus:Josef Franke Heilig-Kreuz-Kirche Gelsenkirchen.jpg|Ecclesia Verae Crucis
Fasciculus:Neue Synagoge Gelsenkirchen.jpg|Synagoga Nova
Fasciculus:Zechensiedlung.jpg|Vicus operarium
Fasciculus:MiR außen ganz.jpg|Theatrum musicale "MiR"

## Cives clari 
* Philippus Mißfelder, vir publicus
* Immanuel Petrus Neuer, pedilusor
* Olaf Thon, pedilusor
* Haroldus zur Hausen, biologus

## Nexus externi 
* Situs urbis proprius

## Notae 
Categoria:Urbes Rhenaniae Septentrionalis-Vestfaliae
Camena (Germania)

thumb|Forum vetus
**Camena** (Theodisce *Kamen*) est urbs Germanica in circulo Unnensi regionis Ruranae sita, cui sunt circa 43&thinsp;000 incolarum.

## Historia 
Archaeologi prope *Westick* in urbano Camenae agro quendam vicum invenerunt qui ab aevo neolithico ad tempora Carolingiana habitatus erat. Haud procul a Camena, in locis hodie *Oberaden* et *Beckinghausen* dictis, Romani castra militaria ab anno 11 ad annum 8 ante aer. vulg. habebant.

Prima mentio Camenae in litteris facta est in urbario monasterii Werdinensis circiter annum 1050. Iura urbana saeculo tredecimo accepit. Extractionis carbonis causa celeriter saeculo undevicesimo crescebat.

## Pinacotheca 

Fasciculus:Kamen_Marktplatz.JPG|Forum et curia urbana
Fasciculus:Kamen-7-2008-0032.JPG|Domus vetus et turris Ecclesiae Paulinae
Fasciculus:Kamen-ZecheMonopol1-Asio.JPG|Cuniculus extractionis carbonis *Monopol*

## Notae 
## Nexus externi 
* Situs urbis proprius

Categoria:Urbes hanseaticae
Categoria:Urbes Rhenaniae Septentrionalis-Vestfaliae
Blosius Palladius

**Blosius Palladius**, vulgo *Biagio Pallai* (ad Collem Veterem saeculo XV exeunte natus; Romae mortuus die 8 Decembris 1550) fuit clericus et poëta humanista. Secretarius fuit annis 1518 et 1519 nuntii apostolici , deinde secretarius domesticus paparum Clementis VII, Pauli III, breve temporis spatium Iulii III. Episcopus Fulginatensis anno 1540 iussu Pauli III electus, nunquam consecratus est.

Carmen titulo *Suburbanum Augustini Chisii* anno 1512 composuit de "fundo suburbano" seu viridario Augustini Chigii. Catenam carminum Latinorum *Coryciana* anno 1524 edidit. 

## Opera 
thumb|Titulus *Suburbanum Agustini Chisii* (sic, 1512)
* 1512 : *Suburbanum A[u]gustini Chisii* 
* 1524 (editor) : *Coryciana* 

## Bibliographia 
thumb|Titulus *Coryciana* (1524)
* 
* E. Bentivoglio, ed., *Blosio Palladio di Collevecchio in Sabina nella Roma tra Giulio II e Giulio III*. Colle Veteri, 1990
* Mary Quinlan-McGrath, "Blosius Palladius, *Suburbanum Augustini Chisii*" in *Humanistica Lovaniensia* vol. 39 (1990) pp. 93-156

## Nexus externi 
Categoria:Nati saeculo 15
Categoria:Mortui 1550
Categoria:Poetae Latini Italiae
Categoria:Auctores Latini Renascentiae
Categoria:Clerici Italiae
Eduardus Pachecus

**Eduardus Pachecus**, vulgo *Duarte Pacheco Pereira* (inter annos fere 1460 et 1475 natus; inter 1526 et 1533 mortuus) fuit nauta exploratorque Lusitanus et aliquot annos gubernator arcis S. Georgii de Mina. Auctor fuit libri *Esmeraldo de situ orbis*, non ante annum 1892 divulgati, ubi de navigationibus tam suis quam aliorum curiose disserit.

thumb|Titulus editionis primae *Esmeraldo de situ orbis*
De eo scripsit Ludovicus Camonius epicus:
:*E canta como lá se embarcaria*
:*Em  o remédio deste dano,*
:*Sem saber o que em si ao mar traria,*
:*O grão Pacheco, Aquiles Lusitano.*
:*O peso sentirão, quando entraria,*
:*O curvo lenho e o férvido Oceano,*
:''Quando mais n' água os troncos que gemerem*
:*Contra sua natureza se meterem* (*Lusiadae* lib. 10 v. 12). 

## Notae 
## Bibliographia 
; Editiones operis
* 1892 : Raphael Eduardo de Azevedo Basto, ed., *Esmeraldo de situ orbis por Duarte Pacheco Pereira*. Olisipone: Imprensa Nacional Textus alius
* 1937 : George H. T. Kimble, interpr., *Esmeraldo de situ orbis by Duarte Pacheco Pereira*. Londinii: Hakluyt Society Textus
* 1991 : Joaquim Barradas Carvalho, ed., *Esmeraldo de Situ Orbis de Duarte Pacheco Pereira*. Olisipone: F.C.G.

; Eruditio
* Jean Aubin, "Les Frustrations de Duarte Pacheco Pereira" in *Le Latin et L'Astrolabe* (Lutetiae: Centre Culturel Caloust Gulbenkian, 1996) pp. 11-133
* Armando Cortesão, "Subsídios para a história do descobrimento de Cabo Verde e Guiné" in *Boletim da Agencia Geral das Colonias'' no. 75 (1931)
* John Donnelly Fage, "A Commentary on Duarte Pacheco Pereira's Account of the Lower Guinea Coastlands in His "Esmeraldo de Situ Orbis," and on Some Other Early Accounts" in *History in Africa* vol. 7 (1980) pp. 47-80
* Avelino Teixeira da Mota, "Duarte Pacheco Pereira, Capitão e Governador de S. Jorge da Mina" in *Mare Liberum* nº 1 (1990) pp. 1-27

## Nexus externi 
* "Pereira, Duarte Pacheco", pagina olim apud Institutum Camonianum Portugallense divulgata

Categoria:Nati saeculo 15
Categoria:Mortui saeculo 16
Categoria:Exploratores Portugallenses
Categoria:Nautae
Categoria:Auctores Lusitanici
Categoria:Exploratores Africae
Categoria:Exploratores Asiae
Categoria:Scriptores Portugalliae
Adnatio

[thumb|*[Nepenthes adnata* ex adnata foliorum basi appellatur.]]
[thumb|[Stamen|Stamina *Primulae vulgaris* ad corollam sunt adnata.]]
**Adnatio** in floribus angiospermarum est fusura duorum vel plurium verticillorum, exempli gratia iunctio staminum et petalorum." Aliter "diversa cohaesio vel adhaesio organica" dicitur. Quae opponit connationem, fusuram inter unum verticillum.

*Inflorescentia

## Notae
## Bibliographia
*Gray, Asa. 1907. *Structural Botany, or Organography on the Basis of Morphology: To Which is Added the Principles of Taxonomy and Phytography.* Gray's Botanical Text-Book, 1. Ed. 6a. Cantabrigiae Massachusettae: Harvard University Press.
*Jackson, Benjamin Daydon. 1928. *A Glossary of Botanic Terms with their Derivation and Accent.* Ed. 4a. Londinii: Gerald Duckworth & Co. Archivum interretiale.
*Little, R. John, et C. Eugene Jones, eds. 1980. *A Dictionary of Botany.* Novi Eboraci: Van Nostrand Reinhold Company. ISBN 0-442-24169-0.

Categoria:Morphologia plantarum
Isaac Iudaeus

**Isaac Iudaeus** sive **Israelita**, Arabice إسحاق بن سليمان الإسرائيلي *Isḥāq ibn Sulaimān al-Isrāʾīlī* (medio fere saeculo IX natus; anno circiter 955 mortuus) fuit scriptor operum philosophicorum medicorumque Arabicorum. Opera eius Latine a Constantino Africano et Gerardo Cremonensi versa sunt.

E stirpe Iudaico ortus, Cairi natus, ibidem ophthalmologus operam dedit. Anno 904 ad officium medici Cairuanae in urbe iuxta emirum Africanum familiae Aghlabidarum Ziyadat Allah III convocatus est. Quo anno 909 e regno suo eiecto, Isaac mox iuxta Abdullah al-Mahdi Billah, Fatimidarum primum calipham, laborare coepit. Cairuanae ergo ab anno fere 907 usque ad mortem habitabat medicinamque docebat.

## Notae 
## Bibliographia 
thumb|Frontispicium editionis *Omnia opera Ysaac* Lugduni anno 1515 divulgatae
; Editiones operum
* 1487 : *De particularibus diaetis*. Patavii Textus
* 1515 : *Omnia opera Ysaac*. Lugduni Textus
* 1938 : J. T. Muckle, ed., "Isaac Israeli: Liber de definicionibus" in ''Archives d'histoire doctrinale et littéraire du Moyen Age* vol. 12-13 (1937-1938) pp. 299-340
* 1945 : José Llamas, *Ishaq Israeli: Tratados de las fiebres. Ediciôn de la version castellana y estudio*. Matriti
* 1958 : 
* 1977 : K. Garbers, ed., *Ishaq ibn Imran: Maqala fi al-Malikhuliya, und Constantini Africani libri duo de melancholia*. Hamburgi
* 1981 : J. D. Latham, H. D. Isaacs, edd., *Isaac Judaeus: On Fevers. The third discourse: On consumption*. Cantabrigiae

; Eruditio
* 
* 

; Aliae encyclopaediae
* 
* F. Sezgin, *Geschichte des Arabischen Schrifttums* vol. 3 (Lugduni Batavorum, 1970) pp. 295-297
* M. Ullmann, *Die Medizin im Islam* (Lugduni Batavorum, 1970) pp. 137-138

## Nexus externi 
* *De diaetis universalibus et particularibus'' Manuscriptum saec. X

Categoria:Nati saeculo 9
Categoria:Mortui saeculo 10
Categoria:Auctores Arabici
Categoria:Medici Aegypti
Categoria:Medici Tunesiae
Categoria:Iudaei
Categoria:Philosophi
Demerarius (flumen)

[thumb|Forma fluminum regionis Guianensis anno [1891 delineata]]
**Demerarius** seu **Demararius** sive et **Demerara** est flumen Guianae quod chiliometris 346 longum septentrioni versus in Atlanticum oceanum prope urbem Georgiopolim fluit. Nomen dedit coloniae Nederlandensi "Demerara", Latine saepius Guiana Batava appellatae, quae recentius a Francis et Britannis recta hodie civitatem liberam Guianam constituit.

## Notae 
Categoria:Flumina Guianae
Categoria:Systema fluviorum Oceani Atlantici Americae
Eduardus Barbosa

**Eduardus**, vulgo *Duarte* **Barbosa** (Olisipone anno circiter 1480 natus; proelio mortuus in insula Mactan Philippinarum die 1 Maii 1521) fuit explorator Lusitanus.  in India, ubi eo tempore emporium Portugallense constitutum est, rationarius et interpres operam dedit. Primus Lusitanorum civitatem Baharinam visitavit. Particeps fuit circumnavigationis a germano Ferdinando Magellano conductae et eodem proelio interfectus est quo Magellanus ipse. Liber quem de itineribus suis anterioribus scripsit, mox ab Ioanne Baptista Ramusio Italiane conversus, non ante annum 1813 Lusitane divulgatus est.

## Notae 
## Bibliographia 
; Editiones operis
* 1813 : *Livro de Duarte Barbosa* in *Collecção de noticias para a historia e geografia das nações ultramarinas* vol. 2 no. 7 (Olisipone, 1813) Textus alius reimpressum 1867
* 1866 : Henry E. J. Stanley, interpr., *A description of the coasts of East Africa and Malabar, in the beginning of the sixteenth century, by Duarte Barbosa*. Londinii: Hakluyt Society Textus
* 1918-1921 : Mansel Longworth Dames, interpr., *The Book of Duarte Barbosa*. 2 voll. Londinii: Hakluyt Society 1 2
* 1946 : Augusto Reis Machado, ed., *Duarte Barbosa: Livro em que dá relação do que viu e ouviu no Oriente*. Olisipone Textus et forte hic

; Eruditio
* Cristina Osswald, "On Otherness and India: *O livro de Duarte Barbosa* (C. 1516) seen in context" in *CEM: Cultura, Espaço & Memória* no. 6 (2018)

Categoria:Exploratores Asiae
Categoria:Exploratores Portugallenses
Categoria:Auctores Lusitanici
Categoria:Incolae Indiae
Categoria:Nautae
Categoria:Proelio interfecti
Ioannes Baptista Ramusius

**Ioannes Baptista Ramusius**, vulgo *Giovanni Battista Ramusio* (Tarvisio natus die 20 Iulii 1485; Patavii die 10 Iulii 1557 mortuus) fuit narrationum de explorationibus editor. Patavii educatus, cardinalis Petri Bembi amicus, Venetiis habitabat, ubi collectiones suae divulgari iussit.

Opera Marci Pauli, Aloisii Cadamusti, Iacobi Quarterii, Eduardi Barbosa multorumque aliorum edidit. ''Relatione d'alcune cose della Nuova Spagna e della gran città di Temestitan Messico*, "conquisitatori anonymo" adscripta, solus servat.

## Opera 
thumb|*Primo volume delle Navigationi et viaggi* (1550): titulus
* 1550-1559 : *Navigationi et viaggi*. Venetiis  vol. 1 1588  vol. 2 1559 vol. 2 1583 vol. 3 1556 vol. 3 1606

## Bibliographia 
* 
* 

## Nexus externi 
[thumb|Forma [Africae in *Primo volume delle Navigationi et viaggi'' (1550) delineata]]

Categoria:Scriptores Italiae
Categoria:Auctores Italiani
Categoria:Scriptores itinerum
Categoria:Editores
Categoria:Incolae Venetiarum
Ein Gespräch im Hause Stein über den abwesenden Herrn von Goethe

***Ein Gespräch im Hause Stein über den abwesenden Herrn von Goethe*** (Latine *Conloquium in aedibus Stein de domino de Goethio absente*) est ludus scaenicus, anno 1976 a Petro Hacks scriptus.

Qui ludus 1976 primum in scaenam productus mox in multis theatris successus habuit bonos et notissimum omnium dramatum huius poetae est. Monodrama est in quinque actus divisum, monologus ergo grandis: solius quidem Carlottae de Stein, dum persona altera, dominus de Stein, maritus eius, sicut ab Hacks praeceptum est, tacitus pupus fartus in sella sedens adest. Locus dramatis ergo Vimaria est, tempus dramatis autumnus anni 1786.

Carlotta consuetudinem reminiscens habitam per decem annos cum Goethio nuper in Italiam profecto, loquitur de poeta, cum Vimariam advenerit, rudi, et tum, annis sequentibus, haud faciliore familiaribus facto, necnon queritur de suis ipsius exspectationibus ad irritum perductis. Profectus est ille 3 Septembris 1786 Thermis Carolinis sine ullo dicto vale. Quamquam Goethius iter accurate praeparaverat, nemine fere conscio facto omnibus e Vimaria fugisse videbatur. Ideo Carlotta etiam de Vimarianis malevolis queritur eorumque famigeratione solam se ipsam esse causam huius decessionis clandestinae fugae similis. Nuntio ex Italia tandem recepto, coniugi pupo consilium nunc per divortium ab eo discedendi quasi triumphans communicatur. Apertis autem perlectisque litteris de nullis rebus aliis certior facta est ac Goethium in Italia vagantem bene valere caelumque esse serenum.

## Bibliographia 
* Peter Hacks: *Ein Gespräch im Hause Stein über den abwesenden Herrn von Goethe*. Schauspiel. Herausgegeben von Ralf Klausnitzer. Kommentierte Werke in Einzelausgaben. Aurora Verlag 2010.

Categoria:Germaniae scripta
Categoria:Litterae Theodiscae
Categoria:Ludi scenici
Categoria:Scripta 1976
Foedus Olisipone ictum

[thumb|[Subscriptio foederis]]
**Foedus Olisipone ictum**, plene **Foedus Olisipone ictum quod Foedus de Unione Europaea et Foedus Communitatis Europaeae instituendae emendat**, est pactio quae Olisipone die 13 Decembris 2007 subscripta est. Die 1 Decembris 2009 valere coepit.

## Commutationes a foedere factae
Quo foedere Unio Europaea et Communitas Europaea in unam personam iuridicam nomine *Unio Europaea* confusae sunt. Eo modo, structura facta de columnis (cuius prima Communitates Europaeae erant) abrogata est.

Illo foedere etiam munus praesidis Consilii Europaei creatum, munus legati superioris Europaei a rebus externis perfectum ac ministerium Europaeum a rebus exteris conditum est.

Foedus Olisipone ictum solum alia foedera emendavit. Ex eo tempore foedera fundamentalia Unionis sunt *Foedus de Unione Europaea* (Olisipone emendatum) et *Foedus de operatione Unionis Europaeae* (id est Foedus Communitatis (oeconomicae) Europaeae instituendae, emendatum et iterum transnominatum). Etiam *Charta iurum fundamentalium Unionis Europaeae* auctoritas foederis accepit.

*Foedus Traiecti Mosae ictum
*Foedus unicum Europaeum
*Integratio Europaea

## Nexus externus 
* Verba Foederis Olisipone icti

## Entaxis in stemmate Unionis Europaeae 
## Notae 
Categoria:Foedera Unionis Europaeae
Categoria:Unio Europaea